Logo, company name

Description automatically generated Στην Έλενα Παπάζογλου το Βραβείο «Γυναίκα και Αθλητισμός – Μαριάννα Ζαχαριάδη»

Ο Κυπριακός Οργανισμός Αθλητισμού κατά τη διάρκεια της τελετής των Αρίστων της χρονιάς  της Ένωσης Αθλητικογράφων Κύπρου  βράβευσε, την Έλενα Παπάζογλου με το βραβείο «Γυναίκα και Αθλητισμός – Μαριάννα Ζαχαριάδη», μετά από εισήγηση της Επιτροπής «Ισότητας των Φύλων στον Αθλητισμό». Με τη θεσμοθέτηση του ειδικού αυτού  βραβείου, η Επιτροπή αποδίδει φόρο τιμής σε γυναίκες με πολύχρονη και ουσιαστική προσφορά στα αθλητικά δρώμενα της Κύπρου.  
  
Η απονομή έγινε από το Μέλος του Δ.Σ. ΚΟΑ και Πρόεδρο της επιτροπής Κάλλη Χατζηϊωσήφ και τον σύμβουλο του Προέδρου της Δημοκρατίας  για Θέματα Διαφορετικότητας Κώστα Γαβριηλίδη.  
  
Η κ. Χατζηϊωσήφ κατά την απονομή ανέφερε τα ακόλουθα: «Θαυμάζω τις Γυναίκες μας και στο όνομα τους μνέω, στιχούργησε ο εθνικός μας ποιητής. Το έπαθλο που παραδίδουμε σήμερα φέρει το όνομα της Μαριάννας Ζαχαριάδη, μιας γυναίκας μαχήτριας, μιας πρωταθλήτριας της ζωής και των Στίβων. Ενός κοριτσιού που παρά τη σύντομη διαδρομή της σε αυτό τον κόσμο, άφησε το δικό της αποτύπωμα.  
  
Το βραβείο για φέτος απονέμεται σε ένα άτομο που υπηρετεί την κυπριακή ιστιοπλοΐα εδώ και 30 χρόνια, κατέχοντας σημαντικές θέσεις ευθύνης σε διεθνείς Οργανισμούς. Έγινε η πρώτη Κύπρια διεθνής αλυτάρχης και η πρώτη που εκλέγεται Μέλος του Συμβουλίου της World Sailing. Το έπαθλο απονέμεται στην Έλενα Παπάζογλου».